Marwnad Ifor a Nest
gan Dafydd ap Gwilym

Henaint anghywraint a hiraeth, - a phoen
a phenyd fal blaen saeth, 
marw Ifor, nid rhagoriaeth, 
marw nest, y mae Cymry'n waeth. 

Maen'n waeth am dadmaeth ; mae dôr - rhof ac ef
yn gyfyng ym mlaen côr; 
marw Nest, mae f'arwest yn fôr, 
morwyn nef ; marw iawn Ifor. 

Gorau oedd Ifor â'i gorff syth, - ein rhi, 
yn rhoi Deifr ar esyth, 
ar a fu, gu gwehelyth, 
ar y sydd ac a fydd fyth. 

Nid af byth o'm nyth gan wµd - i gerddor
a gerddodd cylch y byd; 
ni chân fy neufraich ennyd, 
ni chaf, ni feddaf hawdd fyd. 

Hawdd fyd a gyfyd digofaint - calon, 
a hiraeth i'r fron hon, a henaint. 
Herwydd wylaw glaw, glas ennaint - orchest, 
am Ifor a Nest, mwyfwy yw'r naint. 
Hael Ddofydd, tremydd, hwyl trymaint - a'm pair, 
gweled Nest ni chair, crair, gair gwyraint. 
Rhaglyw afael yw, neu ofeiliaint - poen, 
ceinlliw haf oroen, caen llifeiriaint, 
wrth weled ciried cariad saint - am fudd, 
ac anwylyd prudd a gynheiliaint, 
nest wengoeth, winddoeth, wenddaint, - ac Ifor
â mwy no rhagor y'm anrhegaint. 
â lluchwin o wydr y'm llochaint - ar hail, 
A medd o fuail mwy ddifeiaint. 
A rhuddaur a main a'm rhoddaint - bob awr, 
â hebogau mawr y'm hebygaint. 
Hir ddoniau i'r ddau, hwyr ydd aint - dan gŵl
i gyd i ochel 'n eu godechaint; 
ac undyn ydyn' ni'm oedaint - am fudd, 
ac un dadannudd am fudd fyddaint. 
Llyw llygrgaer yn aer ni wnaint - yn eiddil, 
anturiai nawmil mewn twrneimaint. 
Llys Fasaleg deg dygaint - hawddamawr, 
a gwawr ei heurllawr, lle mawr meddwaint, 
lle bydd lleferydd, llifeiriaint - gwinllestr
a golau fenestr ac ael-feiniaint. 
Llafnfriw, llwrw iawnwiw Llµr ennaint - Einglgrwydr, 
a llew ysigfrwydr lluosogfraint. 
Llorf llu, lled garu, lledw geraint - ym mro; 
Llywio naf huno nef i henaint. 

Dafydd ap Gwilym
Cerddi CaethAwdlau